राजकिशोर नगर के नागरिकों ने चलाया हस्ताक्षर अभियान
शराब दुकान के विरोध में नगर निगम पहुंचे लोग
युजकांछ ने श्यामा प्रसाद मुखर्जी की प्रतिमा पर गुलाब चढ़ाया
शराब बंदी की मांग में युवा कांग्रेस ने निकाला मशाल जुलूस
राजकिशोर नगर के शक्ति चौक में शराब दुकान खोलने के विरोध में स्थानीय लोगों ने हस्ताक्षर अभियान चलाया। नागरिकों ने चेतावनी दी है कि अगर दुकान का काम बंद नहीं कराया गया तो 8 मार्च को शक्ति चौक स्थित निगम कार्यालय का घेराव करेंगे। राज्य शासन के नई आबकारी नीति बनने और नगर निगम के माध्यम से शराब बेचने को लेकर विभिन्न संस्थाएं विरोध कर रही हैं। नीति में शहर के विभिन्न क्षेत्रों में दुकानों के निर्माण का टेंडर जारी किया गया है। इसी में से एक राजकिशोर नगर के शक्ति चौक में शराब दुकान खोलने का टेंडर जारी हुआ। स्थानीय लोग ने टेंडर देख इसके विरोध में खड़े हो गए हैं। इसके लिए वहां की महिलाएं, युवा, बुजुर्ग ने हस्ताक्षर अभियान चलाया। यह विरोध राजकिशोर नगर में वृहद रूप ले लिया है। वहां के लोगों का कहना है कि जिस जगह पर दुकानें खोली जा रही हैं। वहां धार्मिक स्थल, शैक्षणिक संस्थानों के साथ स्मृति वन व उर्जा पार्क है। क्षेत्र में शिक्षित वर्ग व अवकाश प्राप्त अधिकारी निवासरत हैं। ऐसे यहां शराब दुकान खोलना अनुचित और असंवैधानिक है। अभियान में इस दौरान संध्या तिवारी, अनिल राठौर, दया सिंह पेठे, अरुण चन्नावार, अजय कापसे, नरेश गढ़ेवाल, टीकम सिंह, सोमदत्त पटेल, महेश राव, रोहित चतुर्वेदी, जय वाधवानी, सोनल मिश्रा, आकाश साहू, अमित सोनकर, नरेंद्र गुप्ता सहित अन्य शामिल थे।
कांग्रेसियों के नेतृत्व में राजकिशोर नगर और लिंगियाडीह के सैकड़ों लोगों ने आयुक्त को सौंपा ज्ञापन
सरकंडा में हुआ प्रदर्शन, मधुबन में उठे विरोध के स्वर
सरकंडा हाट बाजार के सामने निर्माणाधीन शराब दुकान का भी विरोध शुरू हो गया है। निर्माण रोकने की मांग की गई। सहायक आयुक्त आबकारी लखनलाल ध्रुव को लोगों के विराेध का सामना करना पड़ा। बढ़ते आक्रोश के कारण उन्हें पुलिस को सूचना देनी पड़ी। मौके पर पहुंची पुलिस ने लोगों को शांत कराया। रविवार को मधुबन श्मशान घाट के करीब निर्माणाधीन शराब दुकान का विरोध करने नागरिकों ने बैठक की थी, इसमें यह कहते हुए शराब दुकान बनने का विरोध करने का निर्णय लिया गया कि यहां कई स्कूलों के साथ ही मुक्तिधाम है, इसे देखते हुए निर्माण पर रोक लगाई जाए।
यहां बन रही शराब दुकानें
मधुबन में 2 देसी-विदेशी
सरकंडा में 2 देसी-विदेशी
मंगला में 2 देसी- विदेशी
पुराना बस स्टैंड 2 देसी-विदेशी
राजकिशोर नगर 2 देसी-विदेशी
राजकिशोर नगर व लिगिंयाडीह में शराब दुकान बनाने के विरोध में सोमवार को रैली निकालने के बाद ज्ञापन सौंपा गया।
यूथ कांग्रेस ने पूर्ण शराबबंदी की मांग करते हुए सोमवार की शाम को मशाल जुलूस निकालकर प्रदर्शन किया।
awa_Deva bho_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva bho_Deva awa_Deva bho_Deva awa_Deva hin_Deva hin_Deva